fi fi fi ru fi fi fi fi fi fi th fi fi fi en en en en en en fi en en en en en en en en en fi fi eo fi en en en en en en fi fi fi fi fi fi en en en en pl fi fi fi fi en en en en en fi fi fi fi en de fi fi fi fi fi en en es en fi en en en fi et fi en en en en en fi fi en cs fi fi en fi fi en en en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ru fi fi fi en fi en fi en fi en fi en en fi en en en en en en en fi en fi et de fi fi fi fi en en fi en en en fi fi fi fi en en es en en en en en fi et fi en en en en en en fi fi es fi fi fi fi fi fi fi fi fi fi en en
Töissä voi olla oma itsensä, mutta työpaikat ovat suuressa murroksessa – hybridityön havaintoja Microsoftin tuoreessa raportissa – Uutishuone
Tietokoneet ja laitteet Tietokoneet ja laitteet
Kehittäjät ja IT Kehittäjät ja IT
Peruuta 0 Ostoskori 0 kohdetta ostoskorissa
Mar 22, 2021  |   Microsoft News Center
Share on Facebook (opens new window)
Share on LinkedIn (opens new window)
Share on Twitter (opens new window)
Tutkimustulokset ja asiantuntijoiden näkemykset paljastavat tärkeitä muutoksia työelämässä.
Microsoft on julkaissut tuloksia yhtiön tämän vuoden ensimmäisestä Work Trend Index -raportista. Raportti esittelee seitsemän hybridityön trendiä, jotka jokaisen liiketoimintajohtajan tulisi tuntea siirryttäessä työn uuteen aikakauteen: hybridityön myötä työelämä ei ole entisensä.
”Nyt tehtävät valinnat vaikuttavat organisaatioosi vuosienkin päästä: millaiseksi työpaikan kulttuuri muodostuu, miten lahjakkaita työntekijöitä houkutellaan, miten heidät saa sitoutettua sekä miten yrityksessä edistetään yhteistyötä ja innovointia. Tämä hetki vaatii selvää näkemystä ja kasvuun tähtäävää ajattelutapaa”, sanoo Microsoft 365 -palvelusta vastaava johtaja Jared Spataro.
Work Trend Index -työelämätutkimukseen osallistui yli 30 000 ihmistä 31 maasta ja siihen kerättiin laajasti signaaleja myös Microsoft 365- ja LinkedIn-palveluista.
Raportin tulokset kertovat, että viime vuosi on muuttanut työnteon luonnetta perusteellisesti:
Microsoft Teamsin ja Outlookin yhteistyötrendien mukaan työntekijöiden verkostot ovat supistuneet, mutta etä- ja lähityötä yhdistävä hybridityö elvyttää niitä.
Palavereissa käytetty aika on globaalisti tarkasteltuna yli kaksinkertaistunut, ja tämän vuoden helmikuussa lähetettiin yli 40 miljardia sähköpostia enemmän kuin vuotta aikaisemmin.
Työstä on tullut inhimillisempää. Lähes 40 % vastaajista kertoo, että töissä voi olla oma itsensä paremmin kuin ennen pandemiaa, ja joka kuudes on itkenyt kollegan kanssa tänä vuonna.
Tulokset osoittavat myös, että työpaikat itsessään ovat mullistuksen partaalla:
73 prosenttia työntekijöistä haluaa myös jatkossa joustavammat etätyömahdollisuudet.
Ilmoituksia avoimista etätyöpaikoista LinkedInissä on ollut pandemian aikana yli viisinkertainen määrä.
Yli 40 % globaalista työvoimasta harkitsee jättävänsä nykyisen työnantajansa tänä vuonna ja 46 % suunnittelee muuttoa etätyöhön siirtymisen myötä.
Lyhyesti sanottuna joustaviin työskentelytapoihin panostaminen yrityksessä vaikuttaa jatkossa siihen, kuka pysyy, kuka lähtee ja kenet saadaan töihin.
Raportti nostaa esiin seitsemän hybridityön trendiä, jotka jokaisen liiketoimintajohtajan tulisi tuntea siirryttäessä työnteon uuteen aikakauteen:
Joustava työ on tullut jäädäkseen.
Johtajien täytyy herätä siihen, että he eivät ole perillä työntekijöiden todellisuudesta.
Korkea tuottavuus kätkee taakseen uupuneen työvoiman.
Z-sukupolvella on riski jäädä syrjään työelämässä, ja he tarvitsevat uutta intoa ja tarmoa.
Verkostojen supistuminen on vaaraksi innovaatioille.
Aitous tukee tuottavuutta ja hyvinvointia.
Hybridityön maailmassa taitoa ja lahjakkuutta voi löytyä mistä vain.
Yllä mainittujen trendien lisäksi raportti listaa viisi strategiaa, joiden avulla yritysjohto voi valmistautua työelämän muutokseen:
Luo suunnitelma, jonka avulla innostat ihmisiä joustavaan työntekoon.
Yhdistä fyysinen ja digitaalinen työnteko investoimalla työtiloihin ja teknologiaan.
Taistele digiähkyä vastaan johdosta alkaen.
Priorisoi sosiaalisen pääoman ja kulttuurin uudelleenrakentamista.
Kiinnitä huomiota ensiluokkaiseen työntekijäkokemukseen, joka houkuttelee parasta ja monimuotoista työvoimaa.
”Pandemian aikana olemme huomanneet, kuinka monet jo ennen koronaa esiintyneet trendit ovat kiihdyttäneet tahtiaan. Kaikista kiinnostavin trendi on kuitenkin etätyön yleistyminen. Lisääntynyt etätyö ja työvoiman liikkuminen tasapuolistavat mahdollisuuksia, ja jatkossa näemmekin osaajien ja osaamisen jakaantuvan ympäri maata. Nyt johtajilla on tilaisuus saada tiimeihinsä uusia kykyjä ja taitoja, jotka eivät aiemmin ole olleet saatavilla”, sanoo LinkedInin pääekonomisti Karin Kimbrough.
Work Trend Index -työelämätutkimukseen osallistui yli 30 000 ihmistä 31 maasta ja siinä on käyty läpi tuhansia miljardeja tuottavuuteen ja työvoimaan liittyviä signaaleja, joita on kerätty Microsoft 365:stä ja LinkedInistä. Mukana on myös näkemyksiä muun muassa yhteistyön, sosiaalisen pääoman ja tilasuunnittelun asiantuntijoilta.
Tutkimuksen tulokset on kokonaisuudessaan julkaistu Microsoftin digitaalisen tulevaisuuden työhön keskittyvällä Worklab-sivustolla. Se tuo yhteen tieteeseen pohjautuvia näkemyksiä sekä ajatuksia herättäviä tarinoita työn muuttumisesta, ja sen tavoitteena on käynnistää laajempaa keskustelua työn tulevaisuudesta sekä auttaa asiakkaita matkan varrella.
Microsoft on digitaalisen muutoksen mahdollistaja älykkään pilven ja siihen yhteydessä olevien älykkäiden laitteiden aikakaudella. Yhtiön missio on auttaa jokaista maailman ihmistä ja organisaatiota saavuttamaan enemmän heille tärkeitä asioita. Lisätietoa osoitteessa: www.microsoft.fi ja news.microsoft.com/fi-fi/. Twitterissä @MicrosoftSuomi.
Tags: etätyö, joustava työelämä, tutkimus, työelämä
Sep 28, 2022   |   Microsoft News Center
Kriittinen infrastruktuuri vaatii erityistä suojaa – näin HSY turvaa palveluja Microsoftin avulla
Sep 26, 2022   |   Microsoft News Center
Työelämätutkimus: johdon ja työntekijöiden välillä hybridityöstä johtuva kuilu – miten yhteisymmärrys saavutetaan?
Sep 20, 2022   |   Microsoft News Center
Uutta teknologiaa peruskouluille – Surface Laptop SE ja Windows 11 SE oppimisen tueksi
Jun 29, 2022   |   Microsoft News Center
Microsoft palkitsee Suomen kumppaneitaan Vuoden Kumppani -tunnustuksilla
Check us out on RSS
Surface Laptop Go 2
Microsoft Teams for Education
Tarjoukset opiskelijoille ja vanhemmille